De quin tema parla aquest text?
Greensleeves és una cançó tradicional anglesa que segons una llegenda popular, hauria estat composta pel rei Enric VIII d'Anglaterra (1491-1547) per la seva amant i futura reina consort Anna Bolena quan aquesta el rebutjà. Aquest rebuig està aparentment inclòs en la cançó, quan l'escriptor inclou cast m'off discourteously (em repudies descortesament). No se sap si la llegenda és veritat, però la cançó està referida comunament a l'esmentada dama en la ment pública. Va circular probablement en forma de manuscrit, com la majoria de les músiques populars ho van fer. La primera versió impresa va ser dipositada el 1580, sota el nom de A New Northern Ditty of the Lady Greene Sleeves. Cap còpia d'aquesta impressió no ha sobreviscut. En l'obra de Shakespeare The Merry Wives of Windsor, escrita al voltant de 1602, el personatge Mistress Ford es refereix dues vegades a la cançó Green Sleeves sense donar cap explicació i més tard, Falstaff exclama:   Que el cel plogui patates! Que troni amb la melodia de 'Greensleeves'!Aquestes al·lusions suggereixen que la cançó ja era ben coneguda en aquell moment.
El text tracta sobre cultura popular.